b'\n_START_ARTICLE_\nHa-bank ha-bejnleumi ha-ri\xc5\xa1on le-Jisrael\n_START_PARAGRAPH_\nHa-bank ha-bejnleumi ha-ri\xc5\xa1on le-Jisrael (hebr. \xd7\x94\xd7\x91\xd7\xa0\xd7\xa7 \xd7\x94\xd7\x91\xd7\x99\xd7\xa0\xd7\x9c\xd7\x90\xd7\x95\xd7\x9e\xd7\x99 \xd7\x94\xd7\xa8\xd7\x90\xd7\xa9\xd7\x95\xd7\x9f \xd7\x9c\xd7\x99\xd7\xa9\xd7\xa8\xd7\x90\xd7\x9c\xe2\x80\x8e, doslova Prv\xc3\xa1 medzin\xc3\xa1rodn\xc3\xa1 banka Izraela; angl. First International Bank of Israel, skratka FIBI) je izraelsk\xc3\xa1 banka.\n_START_SECTION_\nDejiny\n_START_PARAGRAPH_\nBola zalo\xc5\xbeen\xc3\xa1 roku 1972. Jej vznik inicioval vtedaj\xc5\xa1\xc3\xad minister financi\xc3\xad Izraela Pinchas Sapir. Malo tak d\xc3\xb4js\xc5\xa5 k zl\xc3\xba\xc4\x8deniu nieko\xc4\xbek\xc3\xbdch men\xc5\xa1\xc3\xadch finan\xc4\x8dn\xc3\xbdch \xc3\xbastavov a vytvoreniu silnej bankovej skupiny s medzin\xc3\xa1rodn\xc3\xbdm potenci\xc3\xa1lom. Do novej banky sa zl\xc3\xba\xc4\x8dili existuj\xc3\xbace The Foreign Trade Bank, The Export Bank, The Israeli Industrial Bank, Atzmaut Mortgage, Development Bank a nieko\xc4\xbeko \xc4\x8fal\xc5\xa1\xc3\xadch finan\xc4\x8dn\xc3\xbdch \xc3\xbastavov. Prv\xc3\xbdm investorom bol izraelsk\xc3\xbd \xc5\xa1t\xc3\xa1t a American First Pennsylvania Bank z USA, ktor\xc3\xa1 v\xc5\xa1ak svoj podiel v roku 1978 predala skupine Eisenberg Group, od ktorej pre\xc5\xa1iel nesk\xc3\xb4r na skupinu Danot Group. V roku 1977 ovl\xc3\xa1dla i Banku PAGI napojen\xc3\xba na n\xc3\xa1bo\xc5\xbeensk\xc3\xa9 hnutie Poalej Agudat Jisrael. Od roku 2006 jej patr\xc3\xad Banka Ocar ha-chajal, p\xc3\xb4vodne zameran\xc3\xa1 na finan\xc4\x8dn\xc3\xa9 slu\xc5\xbeby pre vojakov a zamestnancov arm\xc3\xa1dy. Ovl\xc3\xa1da aj banku U-Bank a Banku Masad._NEWLINE_Banka sa obchoduje na telavivskej burze cenn\xc3\xbdch papierov. Pod\xc4\xbea \xc3\xbadajov z roku 2010 bola First International Bank of Israel piatym najv\xc3\xa4\xc4\x8d\xc5\xa1\xc3\xadm bankov\xc3\xbdm \xc3\xbastavom v Izraeli pod\xc4\xbea v\xc3\xbd\xc5\xa1ky celkov\xc3\xbdch akt\xc3\xadv.'